《秋晴独立南亭》
唐代·杨发

昼对南风独闭关，暗期幽鸟去仍还。
如今有待终身贵，未若忘机尽日闲。
心似蒙庄游物外，官惭许掾在人间。
开襟自向清风笑，无限秋光为解颜。

作者简介：杨发，字至之，先为同州冯翊人，父遗直始家于苏州。生卒年均不详，约唐武宗会昌中前后在世。工于诗。太和四年，（公元八三o年）登进士第。历太常少卿，出为苏州刺史。后为岭南节度，严于治军。军人遂怨起为乱，囚发于邮舍。坐贬婺州刺史，卒于任。发为诗清新浏亮，传世颇多。唐代著名诗人。